# Eduard Čech

Eduard Čech (Stračov, 29 de juny de 1893 - Praga, 15 de març de 1960) va ser un matemàtic txec.

## Vida i Obra

Čech va néixer a la petita vila de Stračov, fill d'un policia, però va fer els estudia secundaris fins al 1912 a la ciutat de Hradec Králové. Aquest mateix any es va matricular a la universitat Carolina de Praga amb la intenció d'esdevenir professor de matemàtiques. Només hi va poder estudiar cinc semestres, perquè el 1915 va ser mobilitzat a l'exèrcit austríac durant la Primera Guerra Mundial; va aprofitar aquests anys per aprendre italià, alemany i rus. Va reprendre els estudis acabada la guerra i el 1920 va obtenir el doctorat, començant a estudiar geometria projectiva diferencial. El curs 1921-22 va obtenir una beca per estudiar a la universitat de Torí amb Guido Fubini. La seva col·laboració amb Fubini va continuar en el temps fins a la publicació dels llibres de text de Geometria Projectiva Diferencial (1926-1931).
El 1923 va ser nomenat professor de la universitat Masaryk a Brno i a partir de 1930 aproximadament, va deixar d'interessar-se per la geometria diferencial i va començar a treballar en el camp de la topologia. El 1939, amb l'ocupació nazi, van ser clausurades totes les universitats txeques; Čech va continuar les classes a casa d'un dels seus alumnes Bedřich Pospíšil fins que aquest va ser detingut per la Gestapo el 1941.
Acabada la Segona Guerra Mundial, Čech va retornar a la universitat de Praga i va iniciar una carrera administrativa intensa. Va fundar i/o dirigir diferents instituts de recerca, es va interessar pels problemes de l'ensenyament de les matemàtiques, va escriure llibres de text de secundària i va liderar les activitats matemàtiques a Txecoslovàquia fins a la seva mort el 1960.
Čech és recordat, sobre tot, pels seus treballs en homologia, entre els quals destaca el seu concepte de compactificació, avui conegut com a compactificació de Stone-Čech, que ha esdevingut una eina important en la topologia general i en certes àrees de l'anàlisi funcional.

## Referències

* ↑ Александров i Фиников, 1961, p. 119.
* 1 2 Katetov i Simon, 1993, p. 9.
* ↑ Černavskij, 1971, p. 177.
* ↑ Cenkl i Miller, 1995, p. x.
* ↑ Александров i Фиников, 1961, p. 120.
* ↑ Katetov i Simon, 1993, p. 10.
* ↑ Cenkl i Miller, 1995, p. xi.
* ↑ Александров i Фиников, 1961, p. 122.
* ↑ autor, 1994, p. 49.
* ↑ Katetov i Simon, 1993, p. 11.
* ↑ Katetov i Simon, 1993, p. 12-13.

## Bibliografia

* Александров, П. С.; Фиников, С. П. «Эдуард Чех (некролог)» (en rus). Успехи математических наук, Vol. 16, Num. 1 (97), 1961, pàg. 119-126. ISSN: 0042-1316.
* Cenkl, Mila; Miller, Haynes. The Cech Centennial: A Conference on Homotopy Theory (en anglès). American Mathematical Society, 1995. ISBN 0-8218-0296-8.
* Černavskij, A.V. «Eduard Čech (on the tenth anniversary of his death)» (en anglés). Russian Mathematical Surveys, Vol. 26, Num. 3, 1971, pàg. 177-181. ISSN: 0036-0279.
* Gray, Jeremy J. «Eduard Čech» (en anglés). The Mathematical Intelligencer, Vol. 16, Num. 4, 1994, pàg. 48-49. ISSN: 0343-6993.
* Katetov, Miroslav; Simon, Petr. The Mathematical Legacy of Eduard Čech (en anglès). Birkhäuser, 1993. ISBN 978-3-0348-7526-4.

## Enllaços externs

* O'Connor, John J.; Robertson, Edmund F. «Eduard Čech» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Novy, Lubos; Folta, Jaroslav. «Čech, Eduard». Complete Dictionary of Scientific Biography, 2008. [Consulta: 6 novembre 2020]. (anglès)
* «About Eduard Čech - Publications about Eduard Čech, his life and achievements». Czech Digital Library, 2010. [Consulta: 6 novembre 2020]. (anglès)
* «ECI Eduard Čech Institute». Eduard Čech Institute for Algebra, Geometry and Physics. Arxivat de l'original el 26 de maig 2020. [Consulta: 6 novembre 2020]. (anglès)